ฟอร์สเตอร์-วอร์ด พราวส์ ต่อสัญญายาวกับนักบุญ
สำนักข่าวต่างประเทศรายงาน วันที่ 13 พ.ค. ว่า นักบุญ เซาแธมป์ตัน สโมสรแกร่งแห่งศึกพรีเมียร์ลีก อังกฤษ ประกาศจับ เฟรเซอร์ ฟอร์สเตอร์ ผู้รักษาประตูทีมชาติอังกฤษ กับ เจมส์ วอร์ด พราวส์ ปีกดาวรุ่งอนาคตไกล ต่อสัญญาระยะยาวกับสโมสรเป็นที่เรียบร้อยแล้ว,สำหรับ ฟอร์สเตอร์ ตกเป็นข่าวเกี่ยวโยงกับการย้ายไปเฝ้าเสาให้กับเชลซี อย่างไรก็ตาม เจ้าตัวตัดสินใจจรดปากกาเซ็นสัญญากับทีมออกไปอีก 5 ปี ซึ่งจะทำให้ ฟอร์สเตอร์ เฝ้าเสาให้นักบุญไปจนถึงปี 2022 ขณะที่ เจมส์ วอร์ด พราวส์ ปีกดาวรุ่งวัย 21 ปี ที่อยู่กับเซาแธมป์ตันมาตั้งแต่ 8 ขวบ ก็ตัดสินใจจรดปากกาฝากอนาคตกับทีมออกไปอีก 6 ปี ซึ่งจะทำให้เขาอยู่กับทีมไปจนถึงปี 2021,ฟอร์สเตอร์ กล่าวว่า ผมดีใจมาก มันเป็นอีกปีที่ดีสำหรับสโมสร และผมคิดว่าภายในทีมของเรายังมีความทะเยอทะยาน และมันเป็นเรื่องดีที่จะได้อยู่เป็นส่วนหนึ่งในเรื่องนั้น ซึ่งทำให้การที่ผมได้ต่อสัญญาใหม่เป็นเรื่องที่น่าเหลือเชื่อ และผมก็ตั้งตารอที่จะลุยต่อไปกับทีม,ขณะที่ วอร์ด พราวส์ กล่าวว่า ผมดีใจ เมื่อผมรู้ว่าผมมีโอกาสต่อสัญญากับทีม มันเป็นเรื่องง่ายสำหรับผมมากๆ ในการตัดสินใจเรื่องนี้ น่ายินดีจริงๆ ที่สโมสรแสดงให้เห็นว่า พวกเขามีความเชื่อมั่นในตัวผมและให้อยู่กับทีมต่อ และผมก็อยากตอบแทนความเชื่อมั่นของสโมสรที่ให้เวลา และมอบความทุ่มเทของพวกเขาจนทำให้ผมเป็นนักเตะอย่างที่ผมเป็นในวันนี้
นักบุญ เซาแธมป์ตัน ประกาศ จับ เฟรเซอร์ ฟอร์สเตอร์ ผู้รักษาประตู กับ เจมส์ วอร์ด พราวส์ ปีกอนาคตไกล ต่อสัญญาระยะยาวกับสโมสรเป็นที่เรียบร้อยแล้ว
พรีเมียร์ลีก,เซาแธมป์ตัน,เฟรเซอร์ ฟอร์สเตอร์,เจมส์ วอร์ด พราวส์,ข่าวกีฬา,ข่าว,ไทยรัฐออนไลน์